สองทุ่มกว่าๆแล้วไม่รู้จะทานอะไรดี เดินไปเดินมาหลายรอบเลยตกลงปลงใจที่ร้านนี้ค่ะ เพราะไม่มีคิวหน้าร้าน อาหารก็น่าจะเสิร์ฟไว พนักงานรับออเดอรรวดเร็วดีค่ะ

เมนูที่สั่ง คืด

- หมูคุโรบูตะหมักพริกไทยดำอีซี (109 บาท)
หมูคุโีรบูตะหมักพริกไทยดำเข้มข้นดีค่ะ ไม่ต้องทานกับซอสมะเขือเทศก็อร่อยนะ ทานคู่กับสลัดผักและเฟรนช์ฟราย ซึ่งเฟรนช์ฟรายแอบแห้งไป และเนื้อหมูน้ำมันเยิ้มเลย

- หมูคุโรบูตะทีโบน (179 บาท)
เป็นเซ็ต เสิร์ฟคู่กับชาสับปะรดทูโทน เนื้อหมูค่อนข้างแห้งไปหน่อย อันนี้ต้องทานกับซอสเลยนะรสชาติถึงจะโอเคมากขึ้น

- ผักโขมอบชีส (79 บาท)
เสิร์ฟมาร้อนๆ ชีสยืดมากๆค่ะ อร่อย เป็นอีกหนึ่งเมนูที่ทำได้ดีนอกเหนือความคาดหมายมากๆ 

- ชาสับปะรดทูโทน
แก้วนี้โอเคเลยค่ะ รสชาติหวานๆเปรี้ยวๆ กลิ่นสับปะรดค่อนข้างชัดเจนเลย ทานแล้วตัดเลี่ยนอาหารได้ดี

- น้ำเปล่า (20 บาท)

เป็นร้านสเต็กราคาปานกลาง อาหารเสิร์ฟไว พนักงานบริการดีค่ะ